Әлфия Авзалованың туган көне уңаеннан моңарчы беркайда да басылмаган УНИКАЛЬ ФОТОЛАР тәкъдим итәбез

	Иртәгә – 15 гыйнварда халкыбызның легендар җырчысы, Россиянең  атказанган, Татарстанның халык артисты, Габдулла Тукай исемендәге Дәүләт премиясе Лауреаты Әлфия апа Авзалованың туган көне. Җырчы исән чакта Татар филармониясе ел саен аның туган көн концертларын уздыруны традициягә керткән иде. 	 Күз алдында әле – ул кичтә Татар филармониясе купшы, матур итеп киенгән, Әлфиясен күреп һәм кабат ишетеп илһамланырга теләгән татар зыялылары, затлы татар апалары, агайлары белән тулы була иде.  Әлфия апаның очынган, канатланган, мәзәк хатирәләрен яңарткан, яңа җырларын яңгыраткан көн  иде ул... Китәләр... Күңелләрдә сагыш, моң калдырып бөекләр китә. Әлфия апаның арабыздан киткәненә дә елдан артык вакыт узды... Ә җыр кала, хәтер кала. Җыр белән хәтер – мәңгелек! 
	---	
Татар дәүләт филармониясе

	№ --- | 14.01.2019	


